พอเขากินยาเข้าไปแล้วเขารู้สึกเจ็บตามเนื้อตามตัวหายใจไม่เต็มที มีอาการเจ็บที่บริเวนหน้าอกหรือปอดทั้งสองข้าง ควรทำยังไงดีครับ
สวัสดีครับ ปกติยาวัณโรคแพทย์มักให้ 3 ตัวนี้ ประกอบด้วย1.Ethambutal ผลข้างเคียงนอกจากการคลื่นไส้อาเจียน ตัวเหลืองตาเหลือง ใบหน้าบวมจากการแพ้ยา อาจมีปัญหากับสายตา ทำให้ตาบอดสีได้ นอกจากนี้ทำให้มือชา ขาชา ปวดข้อมือข้อเท้าได้ ฟกช้ำเลือดออกง่าย2.Isoniazid ห้ามใช้ในคนที่เคยเป็นตับอักเสบ นอกจากจะทำให้เกิดการแพ้ยา คลื่นไส้อาเจียน ปวดหัวอย่างแรง สำหรับคนบางคนแล้ว อาการที่ไม่พึงประสงค์อื่นๆได้แก่ ปวดท้องด้านบน เบื่ออาหาร ปัสสาวะสีเข้ม หรืออุจจาระสีซีด เพราะว่าน้ำดีอุดตัน3.Pyrazinamide คนที่แพ้จะมีอาการบวม คลื่นไส้อาเจียน วิงเวียนศีรษะ ลมพิษ มีไข้สูง ห้ามใช้ในคนที่เป็นตับอักเสบ หรือไตอักเสบ นอกจากนี้จะทำให้ มีปวดข้อ ปวด ข้อบวมหายใจลำบาก คอบบวมได้จะเห็นได้ว่ายาทั้งสามตัวล้วนมีผลทำให้ ปวดข้อ ปวดตามตัว หรือ หายใจลำบากได้ ดังนั้นควรทานยาแก้ปวดพวก พารา หรือยา ครีม Balm ทาที่ปวดไปก่อน และรีบไปพบแพทย์เพื่อปรึกษาถึงสาเหตุของการเจ็บตามเนื้อตัว หรือหน้าอก ปอด อาจมีสาเหตุอื่นๆ ที่ไม่ใช่จากยาวัณโรคก็ได้ จำเป็นต้องมีการตรวจ เอกซ์เรย์ ตรวจทางแลป เพิ่มเติมครับ